เจ้าของร้านแจงดราม่าคนเหมือนกัน สาดน้ำไล่เด็กจับรถเก๋ง เรื่องเข้าใจผิด
เจ้าของร้านค้า ยืนยันไม่ได้ผลักหรือสาดน้ำไล่เด็กมาจับรถเก๋ง ขอโทษพ่อแม่หากทำเข้าใจผิด และไม่สบายใจกับเหตุการณ์ที่เกิดขึ้นกรณีผู้ใช้เฟซบุ๊ก สถาพร ศรีน้อย มีการโพสต์ภาพและระบุข้อความ พอดีวันนี้ผมพาลูกมาหาหมอคลินิกแห่งหนึ่งใน อ.ท่าศาลา ซึ่งลูกกับภรรยาได้นั่งรอที่ม้าหินอ่อน แล้วลูกของผมก็ได้ลุกขึ้นไปจับที่รถเก๋ง มีผู้หญิงคนหนึ่งวิ่งออกมาจากร้านค้าผลักลูกผมล้ม แล้วเขาก็เอาน้ำออกมาสาดที่พื้น ทำเหมือนลูกเราเป็นอะไรสักอย่าง ถ้าบอกดีๆ ก็ได้ คนเหมือนกัน สังคมเป็นถึงขั้นนี้แล้ว เราก็โกรธพาลูกกลับบ้าน หมอก็ไม่ได้หา หรือว่าเค้ากลัวโควิด ยม. หลังโพสต์ดังกล่าวถูกเผยแพร่ ชาวเน็ตต่างเข้ามาแสดงความคิดเห็นเป็นจำนวนมาก ส่วนใหญ่ตำหนิพฤติกรรมของเจ้าของร้านดังกล่าวเกี่ยวกับเรื่องนี้ เมื่อวันที่ 22 พ.ค.2563 ผู้สื่อข่าวได้เดินทางไปยังร้านที่เกิดเหตุแห่งหนึ่งใน อ.ท่าศาลา พบว่าร้านปิด จึงสอบถามเพื่อนบ้านทราบว่าเจ้าของร้านชื่อว่า นางแดง (นามสมมติ) อายุ 45 ปี ซึ่งหลังเกิดเหตุ นางแดง เกิดความเครียดอย่างหนักกับโพสต์ดังกล่าว วันนี้จึงปิดร้านและกลับบ้านที่ อ.สิชลต่อมา ผู้สื่อข่าวเดินทางไปพบนางแดง พร้อมกับเปิดเผยกับผู้สื่อข่าวว่า เหตุการณ์ดังกล่าวเกิดขึ้นเมื่อวันที่ 20 พ.ค.ที่ผ่านมา ตนจอดรถยนต์เก๋งหน้าร้าน ขณะที่เด็กคนดังกล่าวเล่นอยู่หน้าร้านใกล้รถยนต์เก๋งของตน อย่างไรก็ตาม ในมือเด็กถือขวดน้ำอัดลม และเด็กเดินตรงมาที่รถยนต์เก๋ง ตนเกรงว่าเด็กจะเอาขวดน้ำอัดลมตีที่รถด้วยความซน ตนจึงเข้าไปขวางระหว่างตัวเด็กกับรถ เป็นจังหวะที่เด็กเกิดล้มลงกับพื้น จากนั้นตนเอื้อมมือจับตัวเด็กเอาไว้เพื่อไม่ให้เด็กบาดเจ็บ หลังจากนั้นแม่ของเด็กก็มาอุ้มเด็กออกไป ก่อนจะแยกย้ายกันไปจากนั้น ตนเอาน้ำมาสาดบริเวณพื้นหน้าร้าน เนื่องจากมีเศษขนมที่เด็กๆ กินหกเรี่ยราด เป็นจังหวะเดียวกับที่พ่อของเด็กเดินมาหน้าร้านพอดี จึงเข้าใจผิดว่าตนเอาน้ำสาดเด็ก แต่ที่จริงตนไม่ได้ผลักเด็ก หรือเอาน้ำสาดเด็ก อย่างไรก็ตาม ตนขอโทษสิ่งที่เกิดขึ้น หากทำให้พ่อแม่ของเด็กเข้าใจผิด และไม่สบายใจกับเหตุการณ์ที่เกิดขึ้น แต่ตนยืนยันว่าไม่ได้ผลัก หรือเอาน้ำสาดเด็ก
เจ้าของร้านค้า ยืนยันไม่ได้ผลักหรือสาดน้ำไล่เด็กมาจับรถเก๋ง ขอโทษพ่อแม่หากทำเข้าใจผิด และไม่สบายใจกับเหตุการณ์ที่เกิดขึ้น
ดราม่าคนเหมือนกัน,แจงดราม่า,ดราม่าสาดน้ำไล่เด็ก,สาดน้ำไล่เด็กจับรถเก๋ง,ดราม่า,เรื่องเข้าใจผิด สาดน้ำไล่เด็ก,เจ้าของร้าน,ข่าวทั่วไป